विलायत पोर्टलः जेसीपीओए की संयुक्त समिति में ईरान की वार्ताकार टीम के प्रमुख ने वॉल स्ट्रीट जनरल के समाचारों का खंडन करते हुए कहा कि जेसीपीओए के संयुक्त समिति के सदस्यों की सहमति के आधार पर ईरान अधिक मात्रा में यूरेनियम संवर्धित कर सकता है। हमारे संवाददाता की रिपोर्ट के अनुसार, सैयद अब्बास इराक़ची ने कहा कि जेसीपीओए की संयुक्त समिति की मंगलवार को विएना में हुई बैठक में, नतन्ज़ परमाणु प्रतिष्ठानों के तलछट को साफ़ करने के लिए ईरान की योजना पर सहमति हो गई। जेसीपीओए की संयुक्त समिति में ईरान की वार्ताकार टीम के सदस्य ने कहा कि इस योजना के आधार पर संवर्धित यूरेनियम के समस्त तलछट को पाइप द्वारा निकाला जाएगा और इसमें देश के संवर्धित 300 किलोग्राम यूरेनियम के भंडार को निकाला गया है। इस प्रकार ईरान अधिक मात्रा में यूरेनियम संवर्धित कर सकेगा। श्री इराक़ची ने ज़ोर दिया कि जेसीपीओए की संयुक्त समिति की यह घोषणा, ईरान की परमाणु ऊर्जा संस्था के विशेषज्ञों द्वारा विशेषज्ञ स्तर की सघन वार्ता का परिणाम है। उन्होंने कहा कि वार्ता के अनुवाद के बाद इसको विदेशमंत्रालय की आधिकारिक वेबसाइट पर अपलोड कर दिया जाएगा। ज्ञात रहे कि इससे पहले वाल स्ट्रीट जनरल ने अपने एक लेख मे दावा किया था कि ईरान के परमाणु प्रतिनिधियों ने मंगलवार को नतंज़ बिजलीघर के बारे में अमेरीकी योजना का समर्थन किया है।